ประกาศการท่าเรือแห่งประเทศไทยเรื่องการกำหนดแนวทาง ขั้นตอน และหลักเกณฑ์สำหรับการดำเนินการจัดหาพัสดุในรูปแบบการประมูลด้วยระบบอิเล็กทรอนิกส์(e-Auction)[๑] โดยที่คณะกรรมการการท่าเรือแห่งประเทศไทยซึ่งเป็นผู้มีอำนาจในการวางระเบียบการท่าเรือแห่งประเทศไทยว่าด้วยการพัสดุ พ.ศ. ๒๕๔๓ และที่แก้ไขเพิ่มเติมได้มีมติอนุมัติให้หน่วยงานในการท่าเรือแห่งประเทศไทยสามารถดำเนินการจัดหาพัสดุในรูปแบบการประมูลด้วยระบบอิเล็กทรอนิกส์(e-Auction) ได้เพื่อให้เป็นไปตามมติคณะกรรมการดังกล่าวอาศัยอำนาจตามความในข้อ ๔ แห่งระเบียบการท่าเรือแห่งประเทศไทย ว่าด้วยการพัสดุ พ.ศ. ๒๕๔๓ และที่แก้ไขเพิ่มเติมเห็นสมควรกำหนดแนวทางในการดำเนินการและขั้นตอนภายใต้หลักเกณฑ์ดังต่อไปนี้ข้อ๑ ประเภทพัสดุที่จัดหาเป็นพัสดุประเภทครุภัณฑ์สำนักงานวัสดุสิ้นเปลือง ครุภัณฑ์คอมพิวเตอร์ และอุปกรณ์ที่เกี่ยวเนื่อง เช่น เครื่องพิมพ์ฯลฯ การจ้างตามระเบียบการท่าเรือแห่งประเทศไทย ว่าด้วยการพัสดุ พ.ศ. ๒๕๔๓ข้อ๒ วงเงินการจัดหาพัสดุมูลค่าของสินค้าหรือบริการที่จะดำเนินการจัดประมูลด้วยระบบอิเล็กทรอนิกส์ในแต่ละครั้งมีความเหมาะสมสอดคล้องกับต้นทุนการจัดประมูลด้วยระบบอิเล็กทรอนิกส์ข้อ๓ผู้ให้บริการตลาดกลางอิเล็กทรอนิกส์ (e-Market Place Service Provider) ให้เป็นไปตามคำสั่งคณะกรรมการคัดเลือกผู้ให้บริการตลาดกลางอิเล็กทรอนิกส์เรื่อง การกำหนดทะเบียนรายชื่อผู้ให้บริการตลาดกลางอิเล็กทรอนิกส์ข้อ๔ ขั้นตอนการดำเนินการจัดหาพัสดุประกอบด้วย๔.๑การวางแผนจัดหาพัสดุให้เจ้าหน้าที่พัสดุดำเนินการดังนี้๔.๑.๑รวบรวมความต้องการใช้พัสดุที่กำหนดในข้อ ๑ จากหน่วยงานต่าง ๆในการท่าเรือแห่งประเทศไทย เพื่อให้มีวงเงินในการจัดหาพัสดุเป็นไปตามนัยข้อ ๒๔.๑.๒ จัดทำรายงานสรุปเกี่ยวกับข้อมูลคุณลักษณะการใช้งานและผลการจัดหาพัสดุตามนัยข้อ๑ ครั้งที่ผ่านมาเพื่อเสนอต่อผู้มีอำนาจอนุมัติพิจารณาอนุมัติการจัดหาพัสดุโดยวิธีการประมูลด้วยระบบอิเล็กทรอนิกส์พร้อมทั้งแต่งตั้งคณะกรรมการจัดหาโดยวิธีการประมูลด้วยระบบอิเล็กทรอนิกส์ (คณะกรรมการ e-Auction)๔.๒คณะกรรมการจัดหาโดยวิธีการประมูลด้วยระบบอิเล็กทรอนิกส์ (คณะกรรมการe-Auction)๔.๒.๑ องค์ประกอบคณะกรรมการ e-Auction ประกอบด้วยรองผู้อำนวยการฝ่ายหรือเทียบเท่าขึ้นไปเป็นประธานกรรมการกรรมการอย่างน้อยประกอบด้วย ผู้แทนของฝ่ายประมวลผลข้อมูลหรือผู้แทนของแผนกคอมพิวเตอร์ท่าเรือแหลมฉบัง ผู้แทนของหน่วยงานที่ต้องการจัดหาพัสดุและให้เจ้าหน้าที่พัสดุเป็นกรรมการและเลขานุการให้แต่งตั้งผู้ช่วยเลขานุการได้ตามความจำเป็นทั้งนี้ในการปฏิบัติหน้าที่ของคณะกรรมการ e-Auction ให้ถือปฏิบัติตามระเบียบการท่าเรือแห่งประเทศไทยว่าด้วยการพัสดุ พ.ศ. ๒๕๔๓ ข้อ ๒๙ - ๓๐โดยอนุโลม๔.๒.๒ อำนาจหน้าที่คณะกรรมการ e-Auction มีดังนี้๔.๒.๒.๑ การจัดเตรียมเอกสารเพื่อดำเนินการประมูลด้วยระบบอิเล็กทรอนิกส์๔.๒.๒.๒การประกาศเชิญชวนผู้ค้าเข้าร่วมการประมูลด้วยระบบอิเล็กทรอนิกส์๔.๒.๒.๓ การคัดเลือกผู้ค้าเพื่อเข้าร่วมการประมูลด้วยระบบอิเล็กทรอนิกส์๔.๒.๒.๔ การจัดส่งเอกสารการประมูลทางเทคนิค๔.๒.๒.๕ การคัดเลือกผู้ค้าเพื่อเข้าร่วมการประมูล๔.๒.๒.๖การกำหนดเงื่อนไขในการจัดประมูลด้วยระบบอิเล็กทรอนิกส์๔.๒.๒.๗ การดำเนินการประมูล๔.๓การประกาศเชิญชวนผู้ค้าให้คณะกรรมการe-Auction จัดทำประกาศเชิญชวนผู้ค้าเข้าร่วมการประมูลผ่านทางเว็บไซต์ของการท่าเรือแห่ รวมทั้งช่องทางอื่น ๆ ตามความเหมาะสมโดยให้มีระยะเวลาการประกาศไม่น้อยกว่า ๗ วันทำการ ก่อนการรับเอกสารการประมูล๔.๔การรวบรวมรายชื่อผู้ค้าให้คณะกรรมการe-Auction รวบรวมรายชื่อผู้ค้าจากผู้ให้บริการตลาดกลางอิเล็กทรอนิกส์ และผู้ขายอื่นๆ ที่แสดงความจำนงเข้าร่วมการประมูลกับคณะกรรมการ e-Auction ๔.๕การคัดเลือกผู้ค้าให้คณะกรรมการe-Auction ดำเนินการดังนี้๔.๕.๑ พิจารณาคัดเลือกผู้ค้าที่ผ่านคุณสมบัติเบื้องต้น๔.๕.๒ พิจารณาคัดเลือกผู้ค้าและรายละเอียดของเอกสารทางด้านเทคนิค๔.๕.๓ จำนวนผู้ค้าที่ผ่านการคัดเลือกทางเทคนิคจะต้องมีจำนวนไม่น้อยกว่า ๓ รายมิฉะนั้น จะต้องจัดทำรายงานสรุปเสนอผู้แต่งตั้งคณะกรรมการ e-Auction เพื่อพิจารณาดำเนินการจัดประมูลใหม่๔.๕.๔ ประกาศรายชื่อผู้ค้าที่มีมาตรฐานทางเทคนิคขั้นต่ำผ่านทางเว็บไซต์ของการท่าเรือแห่งประเทศไทยรวมทั้งช่องทางอื่นตามความเหมาะสม๔.๕.๕ กำหนดวัน เวลา และสถานที่ พร้อมทั้งเงื่อนไขการประมูล ได้แก่วงเงินการจัดหา ระยะเวลาประมูล ช่วงราคาประมูลขั้นต่ำ และช่วงเวลาประมูลสุดท้ายก่อนปิดการประมูลเป็นต้น๔.๕.๖ ให้มีการจัดประชุมชี้แจงเกี่ยวกับคุณสมบัติของพัสดุที่จะจัดหาและรายละเอียดการประมูล พร้อมทั้งเงื่อนไขแก่ผู้ค้า๔.๕.๗ ให้แจ้งผู้ให้บริการตลาดกลางอิเล็กทรอนิกส์ดำเนินการดังนี้๔.๕.๗.๑ อบรมวิธีการประมูลด้วยระบบอิเล็กทรอนิกส์ให้แก่ผู้ค้าที่ผ่านการคัดเลือกทางเทคนิค๔.๕.๗.๒ มอบ User ID และ Password ให้แก่ผู้ค้า๔.๕.๗.๓ ผู้ค้าลงนามในข้อตกลงในการประมูลร่วมกับหน่วยงานผู้จัดหาพัสดุและผู้ให้บริการตลาดกลางอิเล็กทรอนิกส์๔.๕.๗.๔ คณะกรรมการ e-Auction และผู้ค้าทดสอบการใช้ระบบประมูล๔.๕.๘ ให้ผู้ให้บริการตลาดกลางอิเล็กทรอนิกส์จัดประมูลตามวันเวลา และสถานที่ที่กำหนด๔.๖การประกาศผลผู้ชนะประมูลให้คณะกรรมการe-Auction สรุปผลการประมูลเสนอต่อผู้แต่งตั้งคณะกรรมการเพื่อสั่งการโดยเสนอผ่านหัวหน้าเจ้าหน้าที่พัสดุ พร้อมกับรายงานผลให้ฝ่ายประมวลผลข้อมูลและหรือแผนกคอมพิวเตอร์ท่าเรือแหลมฉบังทราบเพื่อประกาศในเว็บไซต์ของการท่าเรือแห่ รวมทั้งช่องทางอื่น๔.๗การจัดทำสัญญาให้ดำเนินการตามระเบียบการท่าเรือแห่งประเทศไทยว่าด้วยการพัสดุ พ.ศ. ๒๕๔๓๔.๘การตรวจรับพัสดุและตรวจการจ้างให้ดำเนินการตามระเบียบการท่าเรือแห่งประเทศไทยว่าด้วยการพัสดุ พ.ศ. ๒๕๔๓๔.๙การบังคับใช้ให้ใช้กับหน่วยงานที่มีความพร้อมในการจัดหาพัสดุในรูปแบบการประมูลด้วยระบบอิเล็กทรอนิกส์ประกาศณ วันที่ ๒๑ กุมภาพันธ์ พ.ศ. ๒๕๔๖มานะ ภัทรธรรมผู้อำนวยการการท่าเรือแห่งประเทศไทยสุภาพร/พิมพ์๖ ตุลาคม ๒๕๔๖สุภาพร/แก้ไข๒๙ ตุลาคม ๒๕๔๖สราวุฒิ/พัชรินทร์/ตรวจ๓๑ ตุลาคม ๒๕๔๖A+Bปิยะธิดา/ปรับปรุง๑ พฤศจิกายน๒๕๖๐[๑] ราชกิจจานุเบกษาเล่ม ๑๒๐/ตอนที่ ๔๓ ง/หน้า ๙๐/๒๙ พฤษภาคม ๒๕๔๖